钦定古今图书集成/明伦汇编/官常典/第386卷 > 北魏
## 钦定古今图书集成/明伦汇编/官常典/第386卷 > 北魏

### 道武帝天兴二年初令五经诸书各置博士国子学生员三十人

按《魏书太祖本纪》不载。按《官氏志》云云。

### 孝文帝太和 年诏议官制定国子祭酒等官阶品

按：《魏书高祖本纪》，不载。按《官氏志》，“自太祖至高祖
初，其内外百官，屡有减置，或事出当时，不为常目，旧
令亡失，无所依据。太和中，高祖诏群僚议定百官，著
于令：国子祭酒第四品上，国子博士、太学祭酒从第
五品上，太学博士第六品中，国子学生第七品中，太
学典录从第七品下，太学助教第八品中。”

太和二十三年，以“《复次职令》，更定国子祭酒以下阶
品。”

按：《魏书高祖本纪》，不载。按《官氏志》，“太和二十三年，
高祖复次职令。及帝崩，世宗初班行之，以为永制。国
子祭酒从第三品，国子博士第五品上阶；太学博士、
国子助教从第七品；四门小学博士第九品上阶。”

### 宣武帝正始四年诏建国学

按《魏书世宗本纪》：“正始四年夏六月己丑，诏曰：‘高祖
德格两仪，明并日月，播文教以怀远人，调礼学以旌
㒞造。徙县中区，光宅天邑，总霜露之所，均，一姬卜于
洛涘，戎缮兼兴，未遑儒教。朕纂承鸿绪，君临宝历，思
模圣规，述遵先志。今天平地宁，方隅无事，可敕有司，
准访前式，置国子，立太学，树小学于四门’。”